CA Day 2020: एक जुलाई नेशनल चार्टर्ड एकाउंटेंट्स दिवस, National Charted Accountants Day 2020 in India
CA Day 2020: ICAI का सदस्य बनने के लिए व्यक्ति को निर्धारित परीक्षाओं मे भाग लेना पड़ता है। साथ ही साथ तीन साल के व्यावहारिक प्रशिक्षण लेना पड़ता है।
By रामदीप मिश्रा | Follow | Published: July 1, 2020 02:00 PM2020-07-01T14:00:45+5:30 | Updated: July 1, 2020 02:02 PM2020-07-01T14:02:42+5:30
एक जुलाई को सीए डे के रूप में मनाया जा रहा है। (फाइल फोटो)
HighlightsICAI भारत का एक राष्ट्रीय पेशेवर लेखा निकाय है। इसकी स्थापना 1 जुलाई 1949 को हुई थी। देश की नरेंद्र मोदी सरकार ने 1 जुलाई को देशभर में जीएसटी लागू किया था।
नई दिल्लीः इंस्टिट्यूट ऑफ चार्टड अकाउंटेंट्स ऑफ इंडिया (ICAI) भारत का एक राष्ट्रीय पेशेवर लेखा निकाय है। इसकी स्थापना 1 जुलाई 1949 को हुई थी। इसे सनदी लेखाकार अधिनियम 1949 के अंतर्गत निगमित निकाय के रूप में स्थापित किया गया था। इसी दिन को यानि एक जुलाई को चार्टर्ड अकाउंटेंट डे या फिर सीए डे के रूप हर साल मनाया जाता है। इस दिन को सेलिब्रेट करने का उद्देश्य चार्टर्ड अकाउंटेंट को सम्मान देना है। साथ ही साथ देश की नरेंद्र मोदी सरकार ने 1 जुलाई को देशभर में जीएसटी लागू किया था।
आईसीएआई सदस्यता के मामले में दुनिया की दूसरी सबसे बड़ी पेशेवर लेखा संस्थान है, जोकि अपने अस्तित्व के लगभग छह दशकों के दौरान न केवल देश में एक प्रमुख लेखा निकाय के रूप में मान्यता हासिल की बल्कि विश्व स्तर पर भी शिक्षा, व्यावसायिक विकास, उच्च लेखांकन, लेखा परीक्षा और नैतिक मानकों के रखरखाव के क्षेत्र में अपने योगदान देती रही है।
आईसीएआई का सदस्य बनने के लिए देनी होती कड़ी परीक्षा
ICAI का सदस्य बनने के लिए व्यक्ति को निर्धारित परीक्षाओं मे भाग लेना पड़ता है। साथ ही साथ तीन साल के व्यावहारिक प्रशिक्षण लेना पड़ता है। इसके बाद वह आईसीएआई का सदस्य बन सकता है। हालांकि ICAI की परीक्षा काफी कठिन मानी जाती है। इसलिए छात्रों को इसे पास करने में कई वर्ष लग जाते हैं और कड़ी मेहनत करनी पड़ती है।
सरकारी संस्थाओं की नीति निर्माण में करता है सहयोग
इसके अलाव आईसीएआई सरकारी संस्थाओं जैसे की RBI, SEBI, MCA, CAG, IRDA आदि को नीति निर्माण मे सहयोग करता है और इसके करीब 2.5 लाख सदस्य रजिस्टर्ड हैं। सबसे बड़ी बात यह है कि यहां आरक्षण नहीं होने की वजह से सदस्यों का सीधा चुनाव होता है। ICAI के पहले अध्यक्ष गोपालदास थे।
Web Title: CA Day 2020: Chartered Accountant Day is celebrated on July 1, know the reason behind it